Ерлан Қарин алдағы сайлаудың он ерекшелігін атады
"Ерлан Қарин алдағы сайлаудың он ерекшелігін атады" | "https://abai.kz/post/163988"
TITLE: Ерлан Қарин алдағы сайлаудың он ерекшелігін атады
URL: https://abai.kz/post/163988
META: "Ерлан Қарин алдағы сайлаудың он ерекшелігін атады" | "https://abai.kz/post/163988"
DATE: 20.01.2023
AUTHOR(s): Abai.kz
TOTAL WORDS: 155
TEXT: ҚР Мемлекеттік хатшысы Ерлан Қарин өзінің телеграм парақшасына алдағы сайлаудың он ерекшелігін атады. 1. 2004 жылдан кейін алғаш рет Мәжіліске депутаттар бір мандатты округтер арқылы сайланады (98 депутаттың 29-ы); 2. Үміткерлерге партиялар мен Үкіметтік емес ұйымдар атынан ғана емес, өзін өзі ұсынуға мүмкіндік ашылды; 3. Бұл кезектен тыс сайлау болғанымен, оның өтетін мерзімі жарты жыл бұрын белгілі болды; 4. Партиялардың Парламентке өтуі үшін белгіленген төменгі шегі 7 пайыздан 5 пайызға төмендетілді; 5. Әйелдер, жастар және ерекше мұқтаждығы бар адамдар үшін қарастырылған 30 пайыздық квота партиялық тізім мен мандаттардың бөлінісі кезінде сақталады; 6. Мәжілістің жаңа құрамында Қазақстан халқы Ассамблеясының квотасы болмайды; 7. Алғаш рет Мәжіліс пен мәслихаттар сайлауында «бәріне қарсымын» деген графа енді; 8. Сайлауға 7 саяси партия қатысуға құқылы. Оның екеуі партиялар туралы заңның жаңа нормалары күшіне енгеннен кейін тіркелді; 9. Облыстардағы аймақтық сайлау комиссиялары енді кәсіби түрде жұмыс істейді; 10. Сайлаушылар бес бюллетень бойынша дауыс береді (республикалық маңызы бар қалалардағы бюллетень саны төртеу). Abai.kz
